Tuomas Milonoff

Tuomas ”Tunna” Milonoff (s. 26. helmikuuta 1974 Helsinki) on suomalainen televisio-ohjaaja ja toinen matkailuohjelma Madventuresin tekijöistä. Hän on myös sarjan kuvaaja ja käsikirjoittaja. Lisäksi hän on kirjoittanut Riku Rantalan kanssa kirjat  Mad Cook: Kulinaristinen seikkailukirja (2010), Mad World – Seikkailijan Atlas (2011) ja Mad Manners: Seikkailijan etiketti (2012) sekä Rantalan ja Ari Lahdenmäen kanssa kirjan Madventures: Kansainvälisen seikkailijan opas (2007). Milonoff ja Rantala juontavat myös yhdessä Ylen Docventures-sarjaa, jota on tehty seitsemän tuotantokautta. Keväällä 2020 Nelosella nähtiin Milonoffin ja Rantalan uusi sarja Madventures Suomi.

Madventuresin ohella Milonoff on ohjannut mainoksia ja vuonna 2008 Yleisradion ja Suomen elokuvasäätiön rahoittaman Suomalainen novellielokuva -hankkeen elokuvan Monte Rosso. Ennen ohjaajan uraansa Milonoff työskenteli elokuva-alalla valaisijana. Hän on ollut tekemässä useita pitkiä elokuvia (muun muassa Näkymätön Elina, Hymypoika), televisiosarjoja (muun muassa Irtiottoja) sekä mainoksia ja musiikkivideoita. 

Rantala ja Milonoff juonsivat vuonna 2012 ja syksyllä 2014 Bassoradiossa perjantaisin kello 17–20 esitettyä Truths & Rights -ohjelmaa.

Matkailutoimittajien Kilta ry nimitti tammikuussa 2009 Milonoffin ja Rantalan Vuoden matkailuhenkilöiksi. Nimitys on jaettu vuodesta 1972 lähtien tunnustuksena parhaille matkailutuotteille ja ansioituneille henkilöille. Matkailulehti Mondo puolestaan valitsi Kansainvälisen seikkailijan oppaan vuoden matkakirjaksi 2008.

Vuonna 2012 Milonoff ja Rantala saivat valtion tiedonjulkistamispalkinnon ”maantieteen ja maailman tuntemuksen edistämisestä erityisesti nuorisoa kiinnostavalla tavalla”. Vuonna 2015 he saivat Suomen Kuvalehden journalistipalkinnon.

Milonoff on ohjannut yhdessä Jon Sundellin kanssa Punavuoresta kertovan lyhytelokuvan Monte Rosso., viitattu 26.8.2012

Milonoffista ilmestyi huhtikuussa 2025 Johnny Knigan kustantama, hänen itsensä kirjoittama elämäkertakirja kirja Liekki.

 Yksityiselämä 

Milonoffin veljiä ovat näyttelijät Eero Milonoff ja Juho Milonoff (kaksosveli) sekä Aleksi Milonoff, joka työskentelee muun muassa näytelmien suomentajana. Heidän isänsä on ohjaaja ja näyttelijä Pekka Milonoff.Ketkä kaikki suomalaisnäyttelijät ovat keskenään sukua? Katso uskomaton lista!

Milonoff on naimisissa vuonna 2001 tapaamansa Jennin kanssa ja pariskunnalla on kaksi lasta.Madventuresin Tunna Milonoff ja Jenni-vaimo häkellyttivät yleisön – kuva Halloween-asusta ällistyttää: ”Lapasesta lähtenein asuni ikinä” Ilta-Sanomat 29.10.2017 

 Teokset 
 Omaelämäkerta Liekki 

 Lähteet 

 Aiheesta muualla 



 Madventuresin virallinen sivusto
 WSOY: Tuomas Milonoff 

Luokka:Suomalaiset juontajat
Luokka:Suomalaiset televisio-ohjaajat
Luokka:Suomalaiset televisiotuottajat
Luokka:Suomen venäläiset
Luokka:Suomalaiset matkakirjailijat
Luokka:Vuonna 1974 syntyneet
Luokka:Elävät henkilöt